CELEX: 32015R1867
Language: hr
Date: 2015-10-19 00:00:00
Title: Provedbena uredba Komisije (EU) 2015/1867 оd 19. listopada 2015. o izmjeni Uredbe (EZ) br. 494/2002 u pogledu obveze iskrcavanja

20.10.2015   
            
            
               HR
            
            
               Službeni list Europske unije
            
            
               L 275/20
            
         PROVEDBENA UREDBA KOMISIJE (EU) 2015/1867
   оd 19. listopada 2015.
   o izmjeni Uredbe (EZ) br. 494/2002 u pogledu obveze iskrcavanja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (1), a posebno njezin članak 48.,
   budući da:
   
               (1)
            
            
               U skladu s Uredbom (EU) br. 1380/2013 Europskog parlamenta i Vijeća (2) jedan od ciljeva zajedničke ribarstvene politike jest postupno eliminiranje odbačenih ulova uvođenjem obveze iskrcavanja za ulove vrsta koje podliježu ograničenjima ulova.
            
         
               (2)
            
            
               U skladu s člankom 15. stavkom 1. točkom (c) Uredbe (EU) br. 1380/2013, obveza iskrcavanja primjenjuje se od 1. siječnja 2016. na oslića za ribolov definiranog tom vrstom.
            
         
               (3)
            
            
               Određene odredbe Uredbe Komisije (EZ) br. 494/2002 (3) nisu u skladu s obvezom iskrcavanja s obzirom na to da se njima ribare obvezuje da odbacuju ulove oslića koji prelaze određena ograničenja sastava ulova.
            
         
               (4)
            
            
               Te odredbe Uredbe (EZ) br. 494/2002 stoga bi trebalo izmijeniti uvođenjem zahtjeva da se svi nenamjerni ulovi oslića iskrcavaju i količinski oduzimaju od kvota.
            
         
               (5)
            
            
               Mjere predviđene ovom Uredbom u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Uredba (EZ) br. 494/2002 mijenja se kako slijedi:
   
               1.
            
            
               Umeće se sljedeći članak 1.a:
               „Članak 1.a
               Za potrebe ove Uredbe' izraz ‚nenamjerni ulovi’ označava slučajne ulove morskih organizama koje se u skladu s člankom 15. Uredbe (EU) br. 1380/2013 Europskog parlamenta i Vijeća (4) mora iskrcati i količinski oduzeti od kvota bilo zbog toga što su ispod najmanje referentne veličine za očuvanje ili zbog toga što prelaze količine dopuštene prema pravilima o sastavu ulova i usputnom ulovu.
               
                  (4)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).”"
						
            
         
               2.
            
            
               U članku 2. dodaje se sljedeći stavak 3.:
               „3.   Stavak 1. ne primjenjuje se na nenamjerne ulove oslića koji podliježu obvezi iskrcavanja utvrđenoj u članku 15. Uredbe (EU) br. 1380/2013. Navedeni nenamjerni ulovi iskrcavaju se i količinski oduzimaju od kvota.”
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. listopada 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 125, 27.4.1998., str. 1.
   
   
      (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
   
      (3)  Uredba Komisije (EZ) br. 494/2002 od 19. ožujka 2002. o utvrđivanju dodatnih tehničkih mjera za obnavljanje stoka oslića u potpodručjima ICES-a III., IV., V., VI. i VII. te zonama ICES-a VIII. a, b, d, e (SL L 77, 20.3.2002., str. 8.).